เอกชัย อิสระทะ ร้อง กสม.-ยูเอ็น ปมกลุ่มชายฉกรรจ์อุ้ม-บล็อคร่วมเวทีเหมืองหิน จ.พัทลุง
เลขาธิการ กสม. รับเรื่องร้องเรียน กรณีเอกชัย อิสระทะถูกกลุ่มชายฉกรรจ์กักขังในการร่วมเวทีประชาพิจารณ์ประทานบัตรเหมืองหินจ.พัทลุง - เตรียมประสาน สตช. คุ้มครองความปลอดภัย - แนะหน่วยงานที่เกี่ยวข้องทบทวนกระบวนการรับฟังความเห็น ขณะที่วันเดียวกัน เอกชัย เข้าร้องยูเอ็นด้วย19 ส.ค.2562สำนักงานคณะกรรมการสิทธิมนุษยชนแห่งชาติ รายงานว่า โสพล จริงจิตรเลขาธิการคณะกรรมการสิทธิมนุษยชนแห่งชาติ รับเรื่องร้องเรียนจาก เอกชัย อิสระทะ เลขาธิการคณะกรรมการประสานงานองค์กรพัฒนาเอกชน (กป.อพช.) กรณีที่ เอกชัย ถูกกลุ่มชายฉกรรจ์กักขังหน่วงเหนี่ยวเพื่อไม่ให้เข้าร่วมการประชุมรับฟังความคิดเห็นการขอประทานบัตรทำเหมืองแร่หินอุตสาหกรรม จังหวัดพัทลุง เมื่อวันที่ 5 ส.ค. 2562 โดยขอให้สำนักงานคณะกรรมการสิทธิมนุษยชนแห่งชาติ ดำเนินการดังนี้(1)ดำเนินการประสานการคุ้มครองนักปกป้องสิทธิมนุษยชน อันมีหลักการและแนวปฏิบัติตามปฏิญญาว่าด้วยสิทธิและความรับผิดชอบของปัจเจกบุคคล กลุ่มบุคคล และองค์กรของสังคม(2)ตรวจสอบการละเมิดสิทธิมนุษยชนกรณีถูกข่มขู่ คุกคาม และ(3)ตรวจสอบกระบวนการรับฟังความคิดเห็นการขอประทานบัตรเหมืองแร่ดังกล่าวว่าเป็นการละเมิดสิทธิมนุษยชนหรือไม่โสพล กล่าวภายหลังรับเรื่องร้องเรียนว่า การส่งเสริมและคุ้มครองนักปกป้องสิทธิมนุษยชน มีการกำหนดแนวทางปฏิบัติในปฏิญญาว่าด้วยสิทธิและความรับผิดชอบของปัจเจกบุคคล กลุ่มบุคคล และองค์กรของสังคม ซึ่งถือเป็นเสรีภาพขั้นพื้นฐานอันเป็นที่ยอมรับอย่างสากล ปัจจุบันรูปแบบการคุกคามนักปกป้องสิทธิมนุษยชนมีหลากหลายขึ้น เช่น โทรศัพท์ข่มขู่ การไปที่บ้านหรือการเข้าหาครอบครัว เพื่อให้เกิดความหวาดกลัว การดักฟังโทรศัพท์ ติดตามความเคลื่อนไหว การเสนอผลประโยชน์ การอุ้มฆ่าหรือการลอบสังหาร หรือ การฟ้องร้องเพื่อยุติการเคลื่อนไหวที่เรียกว่าการดำเนินคดีทางยุทธศาสตร์เพื่อระงับการมีส่วนร่วมในกิจกรรมสาธารณะ(SLAPP)เป็นต้น โดยที่ผ่านมาคณะกรรมการสิทธิมนุษยชนแห่งชาติ(กสม.)ได้รับเรื่องร้องเรียนเกี่ยวกับการคุกคามนักปกป้องสิทธิมนุษยชนหลายกรณี ซึ่ง กสม. ได้ตรวจสอบและจัดทำข้อเสนอแนะถึงคณะรัฐมนตรีและหน่วยงานที่เกี่ยวข้องเพื่อหามาตรการป้องกัน แต่ปัจจุบันยังไม่มีการเปลี่ยนแปลงมากนัก สำหรับกรณีนายเอกชัย สำนักงาน กสม. จะเร่งดำเนินการประสานไปยังสำนักงานตำรวจแห่งชาติ (สตช.) เพื่อคุ้มครองสิทธิมนุษยชน โดยเฉพาะในกระบวนการชี้ตัวผู้ถูกกล่าวหาซึ่งจะต้องคำนึงถึงความปลอดภัยของนายเอกชัยเป็นสำคัญ รวมทั้งประสานการคุ้มครองไปยังกรมคุ้มครองสิทธิและเสรีภาพ เพื่อให้ดำเนินการเรื่องการคุ้มครองพยานและการเยียวยาผู้ถูกละเมิด นอกจากนี้ จะมีหนังสือไปยังหน่วยงานที่เกี่ยวข้อง เพื่อขอให้ทบทวนการจัดเวทีรับฟังความคิดเห็นประกอบการพิจารณาให้ประทานบัตรกรณีดังกล่าว เพื่อให้ประชาชนผู้มีส่วนได้ส่วนเสียได้มีส่วนร่วมอย่างแท้จริงตามที่รัฐธรรมนูญให้การรับรองโสพล กล่าววันเดียวกัน รายงานว่าที่องค์การสหประชาชาติ (ยูเอ็น) ถนนราชดำเนิน ผู้สื่อข่าวรายงานว่า เอกชัย ยื่นหนังสือถึงผู้แทนประจำภูมิภาคเอเชียตะวันออกเฉียงใต้สำนักงานข้าหลวงใหญ่เพื่อสิทธิมนุษยชนแห่งองค์การสหประชาชาติกรณีถูกกลุ่มบุคคลมากกว่า 10 คน ร่วมกันอุ้มและกักขังหน่วงเหนี่ยวระหว่างเข้าร่วมการประชุมรับฟังความคิดเห็นการให้สัมปทานเหมืองหินอุตสาหกรรม เมื่อวันที่ 5 ส.ค.2562 ที่ จ.พัทลุง ต่อเนื่องกับ จ.สงขลายเอกชัยถูกกักไว้นานกว่า 3 ชั่วโมง เพื่อไม่ให้เข้าร่วมการประชุมฯ และถูกยึดโทรศัพท์ กล้องหน้ารถ นาฬิกา รวมทั้งถูกตรวจค้นกระเป๋า รถยนต์ และถูกข่มขู่คุกคามทำร้ายร่างกาย
เลขาธิการ กสม. รับเรื่องร้องเรียน กรณี เอกชัย อิสระทะ ถูกกลุ่มชายฉกรรจ์กักขังในการร่วมเวทีประชาพิจารณ์ประทานบัตรเหมืองหิน จ.พัทลุง - เตรียมประสาน สตช.
เอกชัย อิสระทะ,องค์การสหประชาชาติ,คณะกรรมการสิทธิมนุษยชนแห่งชาติ